
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 0,365 
στρεμμάτων στη θέση «ΡΟΔΙΤΣΑ» οικισμού Θεολό¬ 
γου της περιφέρειας Κοινότητας Μαλεσίνας του 


Νομού Φθιώτιδας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός τυφλού οικοπέδου ως οικοδομήσι¬ 
μου στον Πλαταμώνα Ν. Πιερίας. 2 

Τροποποίηση ρυμοτομικού σχεδίου της πόλης Κατε¬ 
ρίνης στο Ο.Τ. 79 της πολεοδομικής ενότητας 

ΚΕΝΤΡΟΥΝ. Πιερίας. 3 

Τροποποίηση του εγκεκριμένου ρυμοτομικού σχεδίου 
Δ. Πολυγύρου - Καθορισμός θέσης ανέγερσης 
Τουριστικού Περιπτέρου στο Πάρκο Έξι Βρύσεων 
Δ. Πολυγύρου Ν. Χαλκιδικής. 4 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 62 { 1 ) 

Κήρυξη ως αναδασωτέας έκτασης εμβαδού 0,365 στρεμ¬ 
μάτων στη θέση "ΡΟΔΙΤΣΑ» οικισμού Θεολόγου της 
περιφέρειας Κοινότητας Μαλεσίνας του Νομού Φθιώ¬ 
τιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λπ.». 

3. Τις διατάξειςτου Ν. 998/79«Περίπροστασίαςτων δα¬ 
σών και των δασικών εν γένει εκτάσεων της Χώρας» και 
συγκεκριμένα: 


α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 

□ . 160417/1180/8.7.80 

β. 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 6747/29,9.97 απόφασητου Γεν. Γραμματέα 
Στ. Ελλάδας «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθ. 36/9.1.1998 πρόταση του Δασαρχείου Ατα¬ 
λάντης από την οποία προκύπτει ότι η έκταση που αναφέ- 
ρεται στο θέμα είχε κατά το χρόνο της αποψιλώσεώς της 
που έγινε από παράνομη επίχωση και κατασκευή τοίχου 
από τον Αργύριο Κων. Φουρλεμάδη, κάτοικο Μαλεσίνας, 
δασικό χαρακτήρα, κατά την έννοια του άρθρου 3 παρ. 2 
Ν. 998/79 και ως εκ τούτου επιβάλλεται η κήρυξή της ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση, της δασικής 
βλάστησης που καταστράφηκε από παράνομη επίχωση 
και κατασκευή τοίχου τη δημόσια δασική έκταση εμβα¬ 
δού τριακοσίων εξήντα πέντε τετραγ. μέτρων, που βρί¬ 
σκεται στη θέση «ΡΟΔΙΤΣΑ» οικισμού Θεολόγου περιφέ¬ 
ρειας Κοινότητας Μαλεσίνας του Νομού Φθιώτιδας και 
προσδιορίζεται από τα στοιχεία Α. Β, Γ, Δ, Ε, Ζ, Η. Α, όπως 
φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με δημόσιο δάσος πεύκης. 

Δυτικά: Με δημόσια δασική έκταση. 

Βόρεια: Με αγροτοδασικό δρόμο. 

Νότια: Με έκταση κατεχόμενη από Αργύριο Κων. Φου- 
λεμάδη, 

Η απόφαση αυτή ισχύει απότης κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρο 37 
Ν. 3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Ιανουάριου 1998 

Με εντολή Γεν. Γραμ. Περιφέρειας 
Ο Διευθυντής Δασών 
ΔΗ Μ. ΤΣΟΥΤΣΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ.21/11853/97 (2) 

Χαρακτηρισμός τυφλού οικοπέδου ως οικοδομήσιμου 
στον Πλαταμώνα Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις: 

α) Το από 17.7.23 Ν.Δ/γμα περί σχεδίων πόλεων κωμών 
κ.λπ. 

β) Το Ν. 3200/55 περί διοικητικής αποκέντρωσης όπως 
αυτός συμπληρώθηκε μετο Ν.Δ/γμα 532/70περίσυμπλη- 
ρώσεως των διατάξεων περί διοικητικής αποκέντρωσης. 

γ) Το Π.Δ/γμα 183/86 ΦΕΚ 70Α/5.6.86 άρθρο 3 έγκριση 
τροποποιήσεων και καθορισμός όρων και περιορισμών 
δόμησης από τους Νομάρχες. 

2. Το άρθρο 28του Ν. 1337/83 ΦΕΚ Α/14.3.83. 

3. Ταάρθρα43.44, 45τουαπό 17.7.23Ν.Δ/τοςπερίσχε¬ 
δίων πόλεων, κωμών και συνοικισμών του κράτους. 

4. Την από 23.4.97 αίτηση του Κούκου Χρήστου για χα¬ 
ρακτηρισμό του τυφλού οικοπέδου ως οικοδομήσιμου 
που βρίσκεται στον Πλαταμώνα Πιερίας. 

5. Το μεαριθ. 12720/21.4.61 συμ/λαιοτου συμ/φουΛα- 
ρίσης Ιωάννου Αθαν. Τζίκα από το οποίο προκύπτει ότι το 
εν λόγω οικόπεδο υφίσταται προ της 5.12.65 (ΦΕΚ 
22Δ/66) χρονολογίας που εγκρίθηκε το ρυμοτομικό σχέ¬ 
διο Πλαταμώνα Πιερίας. 

6. Το από 23.4.97 τοπογραφικό διάγραμμα του πολιτι¬ 
κού υπομηχανικού Κλεάρχου Γώτα. 

7. Το άρθρο 28 του Ν. 1337/83 σύμφωνα μετο οποίο η 
παλιά ιδιωτική οδός μπροστά στο οικόπεδο θεωρείται κοι¬ 


νόχρηστος και μέσω αυτής επικοινωνεί το οικόπεδο με ε¬ 
γκεκριμένη οδό του σχεδίου. 

8. Την υπ' αριθ. 21/39338/4.11.97 εισήγηση της υπηρε¬ 
σίας μας, 

9. Το από 5.11.97 πρακτικό συνεδρίασης του ΣΧΟΠ του 
Νομού. 

10. Την από 19.11.97 αίτηση του Κούκου Χρήστου με 
την οποία ζητά την επανεξέταση του θέματος και προτεί¬ 
νει την κατάργηση της πρασιάς, διότι μειώνεται σημαντι¬ 
κά η αικοδομησιμότητα του οικοπέδου του. 

11. Το από 17.12.97 πρακτικό συνεδρίασης του ΣΧΟΠ 
του Νομού, αποφασίζουμε: 

Χαρακτηρίζουμε σαν οικοδομήσιμο το με στοιχεία 
ΑΒΓΔΑ οικόπεδο παίρνοντας υπ' όψη το με αριθ. 
12720/21.4.61 συμβόλαιο που αποκλείστηκε από τους 
δρόμουςτου εγκεκριμένου σχεδίου του Πλαταμώνα και ε¬ 
πικοινωνεί με εγκεκριμένη οδό του σχεδίου μέσω ιδιωτι¬ 
κής οδού που έχει καταστεί κοινόχρηστος μετο άρθρο 28 
του Ν. 1337/83. 

Στο παραπάνω οικόπεδο ορίζουμε τους εξής όρους δό¬ 
μησης: 

α) Συντελεστής Δόμησης: 0,8 

β) Μέγιοτη δυνατή κάλυψη: 40% 

γ) Μέγιστο ύψος: 8,00 μέτρα 

δ) Το κτίσμα θα τοποθετηθεί μέσα στο περίγραμμα που 
ορίζεται από τα στοιχεία ΑΒΙΓΙΔα και ΒΒ1=5.00 τη. και 
ΓΓ1'=6,5 ιη, όπως φαίνεται στο συνημμένο απόσπασμα 
του εγκεκριμένου ρυμοτομικού σχεδίου του Πλαταμώνα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 20 Ιανουάριου 1998 

Ο Νομάρχης 
ΠΑΣΧΑΛΗΣ ΜΠΡΟΦΙΛΗΣ 

Αρι θ. 21/11854/97/98 (3) 

Τροποποίηση ρυμοτομικού σχεδίου της πόλης Κατερίνης 
Ν. Πιερίας στο Ο Τ. 79 της πολεοδομικής ενότητας 
ΚΕΝΤΡΟΥ. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκέ- 
ντρωσης», όπωςτροποποιήθηκαν και συμπληρώθηκαν με 
το Ν.Δ. 532/70. 

3. Τις διατάξεις του Α.Ν. 314/68, όπωςτροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξειςτου με αριθ. 183/86 Π.Δ. (ΦΕΚΑ). 

5. Τις με αριθ. 324/96 και 63/97 αποφάσεις του Δημοτι¬ 
κού Συμβουλίου Κατερίνης, με τις οποίες γνωμοδοτεί υ¬ 
πέρ της τροποποίησης του σχεδίου, όπως φαίνεται στο 
συνημμένο διάγραμμα που έχει αναρτηθεί και αφορά α¬ 
ναγνώριση υφιστάμενης παρόδου ως πεζοδρόμου. 


6. Το από 17.12.97 πρακτικό του ΣΧΟΠ Ν. Πιερίας, με το 
οποίο γνωμοδότη σε υπέρ της τροποποίησης του σχεδίου 
σύμφωνα μετηγνωμοδότησητουΔήμου, αποφασίζουμε: 

Εγκρίνουμετηντροποποίησητου ρυμοτομικού σχεδίου 
της πόλης Κατερίνης στο Ο.Τ. 79 της Πολεοδομικής Ενό¬ 
τητας ΚΕΝΤΡΟΥ, σύμφωνα με τη γνωμοδότηση του Δη¬ 
μοτικού Συμβουλίου και τη γνωμοδότηση του ΣΧΟΠ Ν. 
Πιερίας, όπο^ς φαίνεται στο συνημμένο διάγραμμα. 

Απότις διατάξεις αυτής της απόφασης δενπροκαλείται 
δαπάνη σε βάρος του κρατικού πρ/σμού και ούτε του 
πρ/σμούτου οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως καιτο συνημμένο διάγραμμα θα αναρτηθεί 
μετά τη δημοσίευσή της για 15 ημέρες στηΔ/νση Πολεο¬ 
δομίας και Π.Ε. Ν. Πιερίας. 

Κατερίνη, 20 Ιανουάριου 1998 
Ο Νομάρχης 
ΠΑΣΧΑΛΗΣ ΜΠΡΟΦΙΑΗΣ 

Αοιθ. ΕΠΑ 24 (4) 

Τροποποίηση του ρυμοτομικού σχεδίου Δ. Πολυγύρου - 
Καθορισμός θέσης ανέγερσης Τουριστικού Περιπτέ¬ 
ρου στο Πάρκο Έξι ΒρύσεωνΔ. Πολυγύρου Ν. Χαλκι¬ 
δικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 1 του Α.Ν. 314/68 «Περίπα¬ 
ροχής στον Υπουργό Βορ. Ελλάδος και τους Νομάρχες 
αρμοδιοτήτων επί θεμάτων επεκτάσεων ή τροποποιήσε¬ 
ων σχεδίων πόλεων κωμών κ.λπ.» (ΦΕΚ 47Α), όπως αντι- 
καταστάθηκε με το Ν.Δ. 1018/71 (ΦΕΚ220Α) και συμπλη¬ 
ρώθηκε με τηνπαρ. 2του άρθρου 33του Ν. 1337/83 (ΦΕΚ 
33Α), όπως αυτή αντικαταστάθηκε με τηνπαρ. Ιδτουάρ- 
θρουβτου Ν. 1512/85 (ΦΕΚ4Α). 

2. Τις διατάξεις του Ν. 1337/83 (ΦΕΚ 33Α) όπως συ¬ 
μπληρώθηκε και τροποποιήθηκε με το άρθρο 12 παρ. 1 
τουΝ. 1647/86 (ΦΕΚ 141Α) και το Ν. 1512/85 (ΦΕΚ 4Α), ει¬ 
δικότερα τα άρθρα 6 και 7 αυτού. 

3. Τις διατάξεις του Ν. 2508/97 (ΦΕΚ 124Α/13.6.87) 
«Βιώσιμη οικιστική ανάπτυξητωνπόλεωνκαιοικισμώντης 
χώρας...... 

4. Τι διατάξειςτου άρθρου 3 του από 17,7.1923 Ν.Δ/τος 
«περί σχεδίων πόλεων κ.λπ.». 

5. τις διατάξεις του Π.Δ,Τος 183/9-5/5.6.1986 «Έγκριση 
τροποποιήσεων σχεδίων πόλεων κ.λπ.» (ΦΕΚ 70Α). 

6. Τις διατάξεις των Ν. 2218/94 και 2240/94 «Περί Νο¬ 
μαρχιακής Αυτοδιοίκησης». 

7. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα», το οποίο προστέθηκε 


μετο,άρθρο 27του Ν. 2081/92. 

8. Το γεγονός ότι από τις κανονιστικού περιεχομένου 
διατάξεις της παρούσας δεν προκαλείται δαπάνη εις βά¬ 
ρος του τακτικού κρατικού προϋπολογισμού ούτε του 
προϋπολογισμού του οικείου ΟΤΑ. 

9. Το από 15.10.1992/27.1.93 Π.Δ/γμα (ΦΕΚ 33Δ) «Έ¬ 
γκριση Πολεοδομικής Μελέτης τμημάτων των Πολεοδο¬ 
μιών Ενοτήτων3 και 4του Δήμου Πολυγύρου Ν. Χαλκιδι¬ 
κής και την ΕΠΑ 284/4.8.97 (ΦΕΚ 750Δ/28.8.97) απόφαση 
Νομάρχη Χαλκιδικής. 

10. Την 185/16.12.97 απόφαση Δημοτικού Συμβουλίου 
Πολυγύρου. 

11. Την 1η(συν)/7ο θέματης 9.1,1998 γνωμοδότηση του 
Ν.ΣΧΟΠ Χαλκιδικής, αποφασίζουμε: 

Εγκρίνουμε την τροποποίηση της ΕΠΑ 284/4.8.97 (ΦΕΚ 
750Δ)/28.3.97 απόφασής μας στο ΚΧ 8 χώρο Δημοτικού 
Πάρκου, με την οποία: 

1. Μετατοπίζεται η οικοδομική γραμμή στη βόρεια και 
δυτική πλευρά του ΚΧ 8. 

2. Αυξάνεται ο χώρος ανέγερσης τουριστικού περιπτέ¬ 
ρου εντός του ΚΧ 8. όπως φαίνονται στο τοπογραφικό 
διάγραμμα κλίμακας 1:500, που έχει συνταχθεί απότοΔή¬ 
μο Πολυγύρου και θεωρήθηκε από τη Δ/νση Πολεοδομίας 
Ν.Α. Χαλκιδικής, το οποίο συνοδεύει την παρούσα και α¬ 
ποτελεί αναπόσπαστο τμήμα της. 

Η παρούσα απόφαση με το συνοδεύον αυτή τοπογρα¬ 
φικό διάγραμμα να δημοσιευθούν στην Εφημερίδα της 
Κυβερνήσεως. 

Πολύγυρος, 28 Ιανουάριου 1998 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 

